Hemsereka PJAKî Zîlan Vejîne derheqê komploya vera Rayberê Şarê Kurdî Abdullah Ocalanî yê 9ê teşrîna verêne de qisey kerde.
Vejîne dîyar kerde ke na komplo tena Ocalanî ê komelê kurdan û nasnameyê ci hedef girewta û wina domna: ‚‘‘ Komplokaran waştê ke bi na komploya derbe bidî kurdan rê.''
‘RAYBER APOYÎ ÎMRALI RA KOMPLO PÛÇ VETO‘
Vejînê muhîmînê rolê Ocalanî seba herême vistê vîrê û va:‘‘ Heme şarî ke bi felsefeya Ocalanî têkoşîn danî, na komplo nê zî hedef gerîyayî. Hêzê bandure ke wazenê herême newe ra dîzayn bikerî, felsefeya Rayber Apoyî seba înan tehlukeyin o. No semed ra komplokaran waştê ke vernîya ey bigerî. La Rayber Apyî îmrali ra bi têkoşînê 19 seranî komplo pûç veto.
'WAZENÊ KE OCALAN O ŞARAN CÊSER BIFÎNÎ'
Komplokaran waştê ke Ocalan û şaran cêser bifînî, la no waştişê înan nêame ca. Sere de cinî, şarê kurdî û şarê herême xetê Rayber Apoyî de têkoşîn xurt keno. Ewro cinîyê kurdî gamanê girdan erzene, komel de wayîr qale û her cayê cuya de rayberîye kenî. Bi felsefeyê Ocalanî cinî û şarî aver şinî.''
'VERA SÎSTEMÊ KAPÎTALÎZM ALTERNATÎF TENA SÎSTEMÊ OCALANÎ YO'
Hemsereka PJAKî Zîlan Vejîne qiseykeridşê xo wina qedîna:‘‘ Heme hêzê demokratîke û aşîtî zanî ke vera sîstemê kapîtalîstî sîstemê Ocalanî yo. Çare felsefeya Ocalanî de yo û ganî peroyê hetê demokrasî û şarê kurdî na çarçewede pîya têbigerî û têkoşîn berz bikerî.''
